Period: Old Babylonian
Genre: Literary
Transliteration:
<SURFACE>
lugal-ŋu₁₀-ra u₃-na-a-dug₄
puzur₄{d}šul-gi šagina bad₃ igi-hur-saŋ-ŋa₂ puzur₄{d}marduk...
arad-zu na-ab-be₂-a
lugal-ŋu₁₀ kug-sig₁₇ kug-babbar diŋir-re-e-ne in-ne-dim₂-dim₂-ma kug-sig₁₇ {na₄}za-gin₃ kug-babbar kug-sig₁₇ diŋir gal-gal
zi-ni-še₃-am₃ in-nu-u₃
lugal-ŋu₁₀ zi ugnim u₃ kalam-ma-ni-še₃ silim-ma
bad₃ gal igi-hur-saŋ-ŋa₂ mu lu₂-kur₂ hul-ŋal₂-še₃
uŋ₃ kalam-ma-ni-še₃ mu-un-du₃
i₃-ne-eš ugnim lu₂-kur₂-ra im-ma-an-zig₃
1(diš)-am₃ lu₂ igi-ŋa₂ sah₆-bi i-im-tum₂-ma dab₅-dab₅-be₂...
inim ma-an-dug₄-ma igi-še₃ ib <unk>...ba-ŋen
ŋiškim lu₂-kur₂-ra ŋe₂₆-e i₃-zu
lu₂-kur₂ me₃-še₃ usu-ni im-ma-til usu-ŋu₁₀ i₃-tur
bad₃ nu-mu-un-da-kal-la-ge en-nu nu-mu-da-ak-e iri en-nu nu-un-da-ŋa₂-ŋa₂
nam {m}šu{d}nu-muš-da ensi₂ <unk> lum-tur-ra{ki} {m}šu{d}marduk puzur₄{d}nu-muš-da
5(diš) nindan he₂-ni-dar-dar
nam {m}lugal-me-lem₄ šabra {id₂}šeg₅-šeg₅ <unk>{ki}
4(u) nindan <unk> ugu-ba nu-ub-ŋar 2(u)-5(diš) 3(u) <unk>
nam {m}<unk> kug-ga-ni ensi₂ ma-da <unk>{ki}
<unk> nindan gaba dab₅-ba-bi ba-gul-gul
nam {m}ta-ki-il-i₃-li₂-šu gu₂-gal {id₂}ab₂-gal u₃ {id₂}me{d}en-lil₂-la₂ ensi₂
5(u) nindan saŋ ba-sud₄ <unk> ba im-da-an-ri
ud lu₂-kur₂ im-durunₓ(|KU.KU|)-na-a ugu-bi-še₃ nu-ub-ŋar nu-ub-dug₄ u₃-nu-ub-zu
lu₂-kur₂ i₃-durun-na-a usu-ŋu₁₀ im-til lu₂-kur₂ me₃-še₃ a₂-a-ni im-til
...
ugnim-bi šag₄ hur-saŋ-ŋa₂-ka i₃-tuš
tukum-bi lugal-ŋa₂ an-na-kam
<unk> erin₂ lu₂ kiŋ₂ ak-ne {ŋiš}dusu-a ma-ab-il₂-e ul₄-la-bi...<unk> <unk> bi...he₂-em-sug₂-ge-eš
<unk> aga-us₂ šimaški <unk> ib₂ <unk> a <unk> <unk> <unk> nu-um <unk> a...ib-til...
...hu-mu-ši-in-gi₄-gi₄ ugu-ŋu₁₀-še₃ he₂-em-sub₂-be₂-eš
dim₂-ma-bi in-dab₅ ki-tuš-bi ga-ba-ni-kur₂ dim₂-ma-ni in-dab₅ ki-tuš-bi in-kur₂ dim₂-ma-ŋu₁₀ ib₂-dab₅ ki-tuš-bi ga-ba-ni-kur₂
he₂-zu ŋi₆-ta ud ul-le₂-a-aš nam-tag-ni dugud
arad {d}šul-gi lugal-ŋa₂ gen₆-na-me-en
...<unk> ŋu₁₀ niŋ₂ gu₂ šub-bu-bi in-nu-u₃
nam-ba-da-ug₅-en
lugal-ŋu₁₀ he₂-en-zu...

Cuneiform:
<SURFACE>
𒈗𒈬𒊏𒅇𒈾𒀀𒅗
𒅤𒊭𒀭𒂄𒄀𒄊𒀴𒂦𒅆𒄯𒊕𒂷𒅤𒊭𒀭𒀫𒌓...
𒀴𒍪𒈾𒀊𒁉𒀀
𒈗𒈬𒆬𒄀𒆬𒌓𒀭𒊑𒂊𒉈𒅔𒉈𒁶𒁶𒈠𒆬𒄀𒎎𒍝𒆳𒆬𒌓𒆬𒄀𒀭𒃲𒃲
𒍣𒉌𒂠𒀀𒀭𒅔𒉡𒅇
𒈗𒈬𒍣𒆠𒋢𒇻𒂠𒃻𒅇𒌧𒈠𒉌𒂠𒁲𒈠
𒂦𒃲𒅆𒄯𒊕𒂷𒈬𒇽𒉽𒅆𒌨𒅅𒂠
𒌧𒌧𒈠𒉌𒂠𒈬𒌧𒆕
𒉌𒉈𒌍𒆠𒋢𒇻𒂠𒃻𒇽𒉽𒊏𒅎𒈠𒀭𒍣
𒁹𒀀𒀭𒇽𒅆𒂷𒄩𒀀𒁉𒄿𒅎𒁺𒈠𒆪𒆪𒁉...
𒅗𒈠𒀭𒅗𒈠𒅆𒂠𒅁<unk>...𒁀𒁺
𒅆𒁾𒇽𒉽𒊏𒂷𒂊𒉌𒍪
𒇽𒉽𒀞𒂠𒀉𒆗𒉌𒅎𒈠𒌀𒀉𒆗𒈬𒉌𒌉
𒂦𒉡𒈬𒌧𒁕𒆗𒆷𒄀𒂗𒉡𒉡𒈬𒁕𒀝𒂊𒌷𒂗𒉡𒉡𒌧𒁕𒂷𒂷
𒉆𒁹𒋗𒀭𒉡𒈲𒁕𒉺𒋼𒋛<unk>𒈝𒌉𒊏𒆠𒁹𒋗𒀭𒀫𒌓𒅤𒊭𒀭𒉡𒈲𒁕
𒐊𒃻𒃶𒉌𒁯𒁯
𒉆𒁹𒈗𒈨𒉈𒉺𒀠𒀀𒇉𒍋𒍋<unk>𒆠
𒐏𒃻<unk>𒌋𒅗𒁀𒉡𒌒𒃻𒎙𒐊𒌍<unk>
𒉆𒁹<unk>𒆬𒂵𒉌𒉺𒋼𒋛𒈠𒁕<unk>𒆠
<unk>𒃻𒃮𒆪𒁀𒁉𒁀𒄢𒄢
𒉆𒁹𒋫𒆠𒅋𒉌𒉌𒋗𒄘𒃲𒀀𒇉𒀖𒃲𒅇𒀀𒇉𒈨𒀭𒂗𒆤𒇲𒉺𒋼𒋛
𒐐𒃻𒊕𒁀𒁍<unk>𒁀𒅎𒁕𒀭𒊑
𒌓𒇽𒉽𒅎𒆪𒆪𒈾𒀀𒌋𒅗𒁉𒂠𒉡𒌒𒃻𒉡𒌒𒅗𒅇𒉡𒌒𒍪
𒇽𒉽𒉌𒂉𒈾𒀀𒀉𒆗𒈬𒅎𒌀𒇽𒉽𒀞𒂠𒀉𒀀𒉌𒅎𒌀
...
𒆠𒋢𒇻𒂠𒃻𒁉𒊮𒄯𒊕𒂷𒅗𒉌𒆪
𒋗𒃻𒌉𒇲𒁉𒈗𒂷𒀭𒈾𒄰
<unk>𒂟𒇽𒆥𒀝𒉈𒄑𒅍𒀀𒈠𒀊𒅍𒂊𒄉𒆷𒁉...<unk><unk>𒁉...𒃶𒅎𒁻𒄀𒌍
<unk>𒂇𒍑𒇽𒋢<unk>𒌈<unk>𒀀<unk><unk><unk>𒉡𒌝<unk>𒀀...𒅁𒌀...
...𒄷𒈬𒅆𒅔𒄄𒄄𒌋𒅗𒈬𒂠𒃶𒅎𒁻𒁉𒌍
𒁶𒈠𒁉𒅔𒆪𒆠𒆪𒁉𒂵𒁀𒉌𒉽𒁶𒈠𒉌𒅔𒆪𒆠𒆪𒁉𒅔𒉽𒁶𒈠𒈬𒌈𒆪𒆠𒆪𒁉𒂵𒁀𒉌𒉽
𒃶𒍪𒈪𒋫𒌓𒌌𒉌𒀀𒀸𒉆𒋳𒉌𒂂
𒀴𒀭𒂄𒄀𒈗𒂷𒄀𒈾𒈨𒂗
...<unk>𒈬𒃻𒄘𒊒𒁍𒁉𒅔𒉡𒅇
𒉆𒁀𒁕𒂦𒂗
𒈗𒈬𒃶𒂗𒍪...